Selänteet viettävät kesän Suomessa | Viihde | Iltalehti.fi
Perjantai 16.6.2006 klo 00.37 Vuoden jatkosopimuksen Anaheim Mighty Ducksien kanssa tehnyt NHL-kiekkomiljonääri Teemu Selänne, 35, aloitti Sirpa-vaimonsa ja lastensa kanssa Suomen-loman tiistaina. Teemu Selänne ei kiirehdi purukalustoaan vielä kuntoon. - Ei implantteja voi vielä laittaa. Jos kiekko sitten taas osuisi, rikkoutuisivat luut. (JOHN PALMÉN)
Onko kesä Suomessa parempi kuin muualla?
Eilen Teemu pelasi jo Porvoossa Kulloon kentällä Lastenklinikoiden Kummit ry:n juhlagolf-kisassa.- Olen onnellinen jatkosopimuksesta. Pelaan nyt vuoden kerrallaan ja fiilis on hieno, kun saan vihdoin pelata terveenä. Peli kulkee kuin nuorempana.- Meillä on talo ja lasten koulu Anaheimissa, missä viihdymme. Talvet siellä ja kesät Suomessa, niin ajattelen jatkossa, Teemu kertoi.- Raha ei enää sanele pelaamistani, vaan perhe ja viihtyminen.Suomalaislaiturin arvellaan tienaavan ensi kaudella lähes kolme miljoonaa euroa eli Selänteen viime kauden palkka lähes nelinkertaistui. Mies oli seuransa paras pistemies 90 tehopisteellä (40+50).- Halusin olla osa nuorta joukkuetta, ja meillä on mahdollisuus voittoon. Se on spesiaali jengi.Teemu Selänne miettii pelaamisen ohella, mitä tehdä, kun aktiiviaika jääkiekkoilijana on ohi. Uran loppu ei tunnu kuitenkaan ajankohtaiselta hienon kauden jälkeen.Teemun 10-, 8- ja 6-vuotiaat pojat pelaavat Anaheim Ducksien juniori-joukkueissa jääkiekkoa. Isän tavoin poikia kiinnostaa myös golf.- Sirpalle kuluu myös hyvää. Hän tekee kerran viikossa poikien koulussa vapaaehtoistyötä ja treenaa myös säännöllisesti, Teemu kertoi.Lisää aiheesta perjantai Iltalehdessä